**אגנש קובאץ'** (בהונגרית: **Kovács Ágnes**;‏ נולדה ב-13 ביולי 1981) היא שחיינית עבר הונגרית. אלופה אולימפית, פעמיים ברציפות אלופת עולם במשחה ל-200 מטר חזה ו-7 פעמים אלופת אירופה.

ביוגרפיה
--------

אגנש קובאץ' נולדה בבודפשט. היא למדה בגימנסיה וורושמארטי מיהאי בשנים 1995–1999, לאחר מכן בשנת 2001 עברה לארצות הברית ללמוד באוניברסיטת אריזונה שיווק ותקשורת עד שנת 2005. היא סיימה תואר שני (MBA) בכלכלה וסוציולוגיה.

באולימפיאדת אטלנטה (1996) זכתה קובאץ' במדליית ארד במשחה ל-200 מטר חזה בתוצאה של 2:26.57 דקות, אחרי המנצחות פני היינס מדרום אפריקה (2:25.41 דקות) ואמנדה בירד מארצות הברית (2:25.75 דקות). בנוסף, היא סיימה במקום ה-7 במשחה ל-100 מטר חזה בתוצאה של 1:09.55 דקות אחרי המנצחת היינס (1:07.73 דקות) ובמקום ה-11 במשחה שליחות 4x100 מטר מעורב בתוצאה של 4:10.92 דקות.

באליפות אירופה בשחייה שנערכה בסביליה, ספרד בשנת 1997 זכתה קובאץ' בשתי מדליות זהב. במשחה ל-200 מטר חזה קבעה קובאץ' שיא אירופי חדש בתוצאה של 2:24.90 דקות.

באליפות העולם בשחייה שנערכה בפרת', אוסטרליה בשנת 1998 זכתה קובאץ' במדליית זהב במשחה ל-200 מטר חזה בשיא תחרות חדש של 2:25.45 דקות, לפני השחייניות מארצות הברית קריסטי קוואל (2:26.19 דקות) וג'ינה סטריט (2:26.50 דקות). היא סיימה במקום הרביעי במשחה ל-100 מטר חזה בתוצאה של 1:08.68 דקות, שתי מאיות השנייה לאט יותר מלורן ואן אוסטן מקנדה (1:08.66 דקות). קוואל הייתה ראשונה (1:08.42 דקות) והלן דנמן מאוסטרליה שנייה (1:08.51 דקות). בנוסף, היא סיימה במקום החמישי במשחה שליחות 4x100 מטר מעורב בתוצאה של 4:11.41 דקות, אחרי המנצחות מארצות הברית (4:01.93 דקות). 

באולימפיאדת סידני (2000) זכתה קובאץ' במדליית זהב במשחה ל-200 מטר חזה בתוצאה של 2:24.35 דקות, לפני השחייניות מארצות הברית קוואל (2:24.56 דקות) ובירד (2:25.35 דקות). היא סיימה במקום החמישי במשחה ל-100 מטר חזה בתוצאה של 1:08.09 דקות, אחרי המנצחת מגאן קוואן מארצות הברית (1:07.05 דקות). בשלב חצי הגמר, היא קבעה את הזמן השני בטיבו (1:07.79 דקות). בנוסף, היא סיימה במקום ה-13 במשחה שליחות 4x100 מטר מעורב בתוצאה של 4:11.11 דקות.

באליפות העולם בשחייה שנערכה בפוקואוקה, יפן בשנת 2001 זכתה קובאץ' במדליית זהב במשחה ל-200 מטר חזה בשיא תחרות חדש של 2:24.90 דקות, לפני השחייניות מסין הוי קווי (2:25.09 דקות) וקסוג'ואן לו (2:25.29 דקות) ובמדליית ארד במשחה ל-100 מטר חזה בתוצאה של 1:08.50 דקות, אחרי המנצחות קסוג'ואן לו (1:07.18 דקות) ולייזל ג'ונס מאוסטרליה (1:07.96 דקות). בשלב חצי הגמר היא קבעה תוצאה מהירה יותר של 1:08.02 דקות. בנוסף, היא סיימה במקום ה-8 במשחה ל-50 מטר חזה בתוצאה של 32.05 שניות. בשלב חצי הגמר היא קבעה תוצאה מהירה יותר של 31.88 שניות. 

באליפות העולם בשחייה שנערכה בברצלונה, ספרד בשנת 2003 סיימה קובאץ' במקום ה-6 במשחה ל-200 מטר מעורב אישי בתוצאה של 2:14.63 דקות, בשלב חצי הגמר היא קבעה תוצאה של 2:14.32 דקות, במקום ה-9 במשחה ל-200 מטר חזה בתוצאה של 2:28.18 דקות, במקום ה-15 במשחה ל-100 מטר חזה בתוצאה של 1:10.37 דקות ובמקום ה-20 במשחה ל-50 מטר חזה בתוצאה של 32.73 שניות. 

באולימפיאדת אתונה (2004) סיימה קובאץ' במקום הרביעי במשחה ל-200 מטר מעורב אישי בתוצאה של 2:13.58 דקות, אחרי המנצחת יאנה קלוצ'קובה מאוקראינה (2:11.14 דקות), במקום החמישי במשחה ל-200 מטר חזה בתוצאה של 2:26.12 דקות, אחרי המנצחת בירד שקבעה שיא אולימפי חדש 2:23.37 דקות ובמקום ה-10 במשחה ל-100 מטר חזה בתוצאה של 1:09.12 דקות.

תארים והשגים
------------

* קובאץ' זכתה בתואר שחיינית השנה באירופה בשנים 1997 ו-1998.
* קובאץ' זכתה 4 פעמים ברציפות בתואר אתלט/ית השנה בהונגריה, בשנים 1997, 1998, 1999 ו-2000.
* קובאץ' זכתה ב-13 מדליות ב-5 אליפויות אירופה בשחייה, מתוכן 7 זהב, 2 כסף ו-4 ארד.

קישורים חיצוניים
----------------

ויקישיתוף מדיה וקבצים בנושא **אגנש קובאץ'** בוויקישיתוף
* 

* אתר האינטרנט הרשמי של אגנש קובאץ'

* אגנש קובאץ', באתר olympedia.org

* אגנש קובאץ', באתר Swimrankings

|  אלופות אולימפיות - משחה ל-200 מטר חזה (נשים) |
| --- |
| 

|  |
| --- |
| 1924: לוצי מורטון בריטניהבריטניה • 
1928: הילדה שרדר גרמניהגרמניה • 
1932: קלייר דניס אוסטרליהאוסטרליה • 
1936: הידקו מאהאטה יפןיפן • 
1948: נל ואן פליט הולנדהולנד • 
1952: אווה סקיי הונגריההונגריה • 
1956: אורסולה האפה גרמניהגרמניה • 
1960: אניטה לונסברו בריטניהבריטניה • 
1964: גלינה פרוזומנשיקובה ברית המועצותברית המועצות • 
1968: שרון ויצ'מן ארצות הבריתארצות הברית • 
1972: בוורלי ויטפילד אוסטרליהאוסטרליה • 
1976: מרינה קושבאיה ברית המועצותברית המועצות • 
1980: לינה קאסיוסטיה ברית המועצותברית המועצות • 
1984: אן אוטנברייט קנדהקנדה • 
1988: סילקה הורנר מזרח גרמניהמזרח גרמניה • 
1992: קיוקו איוואסאקי יפןיפן • 
1996: פני היינס דרום אפריקהדרום אפריקה • 
2000: אגנס קובאץ' הונגריההונגריה • 
2004: אמנדה בירד ארצות הבריתארצות הברית • 
2008: רבקה סוני ארצות הבריתארצות הברית •
2012: רבקה סוני ארצות הבריתארצות הברית •
2016: ריאה קנטו יפןיפן •
2020: טטיאנה סקונמאקר דרום אפריקהדרום אפריקה |

 |

| אלופות עולם בשחייה – משחה ל-200 מטר חזה (נשים) |
| --- |
| 

|  |  |
| --- | --- |
| 1973: רנטה פוגל מזרח גרמניהמזרח גרמניה • 1975: הנלורה אנקה מזרח גרמניהמזרח גרמניה • 1978: לינה קאקיוסטיה ברית המועצותברית המועצות • 1982: סבטלנה ורגנובה ברית המועצותברית המועצות • 1986: זילקה הורנר מזרח גרמניהמזרח גרמניה • 1991: ילנה וולקובה ברית המועצותברית המועצות • 1994: סמנתה ריילי אוסטרליהאוסטרליה • 1998: אגנס קובאץ' הונגריההונגריה • 2001: אגנס קובאץ' הונגריההונגריה • 2003: אמנדה בירד ארצות הבריתארצות הברית • 2005: לייזל ג'ונס אוסטרליהאוסטרליה • 2007: לייזל ג'ונס אוסטרליהאוסטרליה • 2009: נדיה היגל סרביהסרביה • 2011: רבקה סוני ארצות הבריתארצות הברית • 2013: יוליה יפימובה רוסיהרוסיה • 2015: קנקו וטנבה יפןיפן • 2017: יוליה יפימובה רוסיהרוסיה • 2019: יוליה יפימובה רוסיהרוסיה • 2022: לילי קינג ארצות הבריתארצות הברית |  |

 |